
	 PARLAMENTUL ROMÂNIEI

   CAMERA DEPUTAŢILOR
Comisia pentru agricultură, silvicultură, industrie alimentară şi servicii  specifice
	                                                        Bucureşti,  09.03.2006
                                                        Nr.24/110


RAPORT
asupra propunerii legislative pentru modificarea alin.(3) al art.4 din Legea cooperaţiei agricole nr.566/2004
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu propunerea legislativă  pentru modificarea alin.(3) al art.4 din Legea cooperaţiei agricole nr.566/2004, transmisă cu adresa nr.P.l. – x  606 din  5 decembrie 2005 şi înregistrat sub nr.24/536/06.12.2005. 

La întocmirea raportului, Comisia a avut în vedere avizul favorabil al Consiliului Legislativ, avizul negativ al Comisiei pentru buget, finanţe şi bănci şi punctul de vedere al Guvernului.
Propunerea legislativă are ca obiect modificarea alin.(3) al art.4 din Legea cooperaţiei agricole nr.566/2004, în scopul facilitării formării cooperativelor de gradul 2.  
Propunerea legislativă pentru modificarea alin.(3) al art.4 din Legea cooperaţiei agricole nr.566/2004 face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative  a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Flaviu Lazin - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 24 de deputaţi, din totalul de 25 membri ai comisiei.

Raportul Comisiei a fost adoptat  în unanimitate,  în şedinţa din 07 martie 2006.

Propunerea legislativă a fost respinsă de Senat în şedinţa din 24 decembrie 2005.

Propunerea legislativă potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.
În urma dezbaterii, Comisia propune admiterea cu modificări  a propunerii legislative. 

I. Amendamente admise

În urma dezbaterii, Comisia propune adoptarea proiectului de lege cu următorul amendament: 

	Nr. crt.
	Text act normativ 

de bază
	Text propunere de modificare
	Text propus de Comisie 

(autorul amendamentului)
	Motivarea amendamentelor propuse

	1. 
	_______
	Titlul legii

LEGE

pentru  modificarea alin.(3) al art.4 din Legea cooperaţiei agricole nr.566/2004


	 Nemodificat 
	 

	2. 
	Art.4 alin.(3) din Legea nr.566/2004
   „(3) Cooperativele agricole de gradul 2 sunt persoane juridice constituite din cooperative agricole de gradul 1, în majoritate, şi persoane fizice sau juridice, după caz, în scopul integrării pe orizontală sau pe verticală a activităţii economice desfăşurate de acestea şi autorizate în conformitate cu prevederile prezentei legi.”
	ARTICOL UNIC. – Alineatul (3) al articolului 4 din Legea cooperaţiei agricole nr.566/2004 publicată în Monitorul Oficial al României, Partea I, nr.1236 din 22 decembrie 2004, se modifică şi va avea următorul cuprins:
       „(3) Cooperativele agricole de gradul 2 sunt persoane juridice constituite din persoane fizice şi juridice în scopul integrării pe orizontală şi verticală a activităţii economice desfăşurate de acestea şi autorizate în conformitate cu prevederile prezentei legi.”
	 ARTICOL UNIC. – Alineatul (3) al articolului 4 din Legea cooperaţiei agricole nr.566/2004 publicată în Monitorul Oficial al României, Partea I, nr.1236 din 22 decembrie 2004, se modifică şi va avea următorul cuprins:
„(3) Cooperativele agricole de gradul 2 sunt persoane juridice constituite din persoane fizice şi/sau juridice, după caz, în scopul integrării pe orizontală şi verticală a activităţii economice desfăşurate de acestea şi autorizate în conformitate cu prevederile prezentei legi.”

Deputat PSD - Vasile Mocanu 

Deputat PSD – Liviu Timar 
	Pentru rigoare normativă şi pentru claritatea exprimării. 


Comisia a propus aprobarea proiectului cu  24   voturi pentru,  0  voturi împotrivă şi 0 abţineri.

 VICEPREŞEDINTE,



                 


SECRETAR,

                              Adrian SEMCU 
 


                


Ioan MUNTEANU  
Întocmit: Consilier dr.Anton PĂŞTINARU    

